അഴീക്കല്: പശ്ചാത്തല വികസനം വേഗത്തിലാക്കും കണ്ണൂര് അഴീക്കല് തുറമുഖത്ത് ഇന്റര്നാഷണല് ഷിപ്പ് ആന്ഡ് പോര്ട്ട് ഫെസിലിറ്റി സെക്യൂരിറ്റി ഐഎസ്പിഎസ് യുടെയും മറ്റ് സുരക്ഷാ ഏജന്സികളുടെയും മാനദണ്ഡപ്രകാരമുള്ള സംവിധാനങ്ങളും ഉപകരണങ്ങളും സ്ഥാപിക്കുന്നത് ഉടന് പൂര്ത്തിയാക്കും. തുറമുഖത്തെ അതീവ സുരക്ഷാ മേഖലയാക്കുന്നതിന്റെ ഭാഗമായി ആവശ്യമായ ഉപകരണങ്ങള്, നിരീക്ഷണ സംവിധാനങ്ങള്, മറ്റ് ക്രമീകരണങ്ങള് എന്നിവ ഒരുക്കും. ചുറ്റുമതില്, തുറമുഖത്തേക്കും പുറത്തേക്കും പോകാന് കാവല് സംവിധാനത്തോടെയുള്ള വെവ്വേറെ ഗേറ്റുകള് തുടങ്ങിയവ സ്ഥാപിക്കും. പ്രവേശനം നിയന്ത്രിക്കുന്നതിന് പാസ് ഏര്പ്പെടുത്തും. സിസിടിവി ക്യാമറകള്, തുറമുഖ ബെര്ത്തിനു ചുറ്റും ലൈറ്റുകള്, കണ്ടെയ്നറുകള് സൂക്ഷിക്കാന് ഗോഡൗണ് സൗകര്യം, കസ്റ്റംസ്, ഇമിഗ്രേഷന് ഓഫീസ് തുടങ്ങിയവയും ഒരുക്കും. ആയിരം ചതുരശ്ര മീറ്റര് ഗോഡൗണാണ് ആദ്യഘട്ടത്തില് നിര്മിക്കുന്നത്. ഇതിന് നബാര്ഡ് സഹായത്തോടെയുള്ള പദ്ധതിക്ക് ഭരണാനുമതി ലഭിച്ചിട്ടുണ്ട്. തുറമുഖത്തിന്റെ പശ്ചാത്തല സൗകര്യ വികസന നടപടികള് വേഗത്തിലാക്കാന് വിളിച്ച യോഗമാണ് ഇക്കാര്യം തീരുമാനിച്ചത്. കപ്പല്ചാല് ആഴംകൂട്ടുന്നതിനുള്ള മണലെടുപ്പ് ഉടന് ആരംഭിക്കും. ആദ്യഘട്ടത്തില് ആഴം നാല് മീറ്ററാക്കുന്നതിനുള്ള ഡ്രഡ്ജിങ്ങാണ് നടത്തുക. ഡ്രഡ്ജിങ്ങ് നടത്തുമ്ബോള് നാല് ലക്ഷം ക്യുബിക് മീറ്ററിലേറെ മണ്ണും മണലും നീക്കേണ്ടിവരുമെന്നാണ് കണക്കാക്കുന്നത്. ഇതിന് ടെന്ഡര് നടപടി ഉടന് തുടങ്ങും. നേരത്തെ ശേഖരിച്ച മണല് നീക്കും. ടെന്ഡറെടുത്തവര്ക്ക് വര്ക്ക് ഓര്ഡര് അടുത്ത ദിവസം നല്കും. രണ്ടാഴ്ചകൊണ്ട് മണല് നീക്കാനാണ് നിര്ദേശം നല്കിയത്. കണ്ടെയ്നറുകളുടെ കസ്റ്റംസ് പരിശോധനക്ക് ആവശ്യമെങ്കില് ഉപയോഗിക്കുന്നതിനുള്ള റാമ്ബ് സംവിധാനവും സജ്ജമാക്കും. അഴീക്കല് മേഖലാ പോര്ട്ട് ഓഫീസ് പ്രവൃത്തിപഥത്തിലെത്തിക്കാന് സര്ക്കാര്തലത്തില് ഇടപെടും. യോഗത്തില് കെ വി സുമേഷ് എംഎല്എ അധ്യക്ഷനായി. മാരിടൈം ബോര്ഡ് ചെയര്മാന് വി ജെ മാത്യു, ചീഫ് എക്സിക്യുട്ടീവ് ഓഫീസര് എച്ച് ദിനേശ്, കലക്ടര് എസ് ചന്ദ്രശേഖര്, പോര്ട്ട് ഓഫീസര് ക്യാപ്റ്റന് പ്രദീഷ് കെ ജി നായര്, കോഴിക്കോട് പോര്ട്ട് ഓഫീസര് ക്യാപ്റ്റന് ഹരി അച്യുത വാര്യര്, കസ്റ്റംസ് അസി. കമീഷണര് ഇ വികാസ്, അഴീക്കോട് പഞ്ചായത്ത് പ്രസിഡന്റ് കെ അജീഷ് എന്നിവര് പങ്കെടുത്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ആന്റിബയോട്ടിക് സാക്ഷരതയിലേക്ക് : വീണാ ജോര്ജ് കേന്ദ്ര സര്ക്കാരിന്റെ വയോശ്രേഷ്ഠ സമ്മാന് കേരളത്തിന് ജിഎസ്ടി വന്നാല് പെട്രോളും ഗ്യാസാകും പാചകവാതകത്തിന് കൂട്ടിയത് 290 രൂപ